পড়ালেখার জন্য যুক্তরাষ্ট্রে যেতে আগ্রহীদের প্রথমেই উচিত এডুকেশন ইউএসের পরামর্শ নেওয়া এবং বিশ্ববিদ্যালয়ে ভর্তিপ্রক্রিয়া ও খরচের দিকটি ভালোভাবে বোঝা। এ টিম ভর্তির অন্তত এক বছর আগে আবেদনপ্রক্রিয়া শুরুর পরামর্শ দেয়। আমেরিকান বিশ্ববিদ্যালয়গুলোর বেশির ভাগই আগস্ট বা সেপ্টেম্বর মাসে (ফল সেশন) শিক্ষার্থী ভর্তি করে থাকে। তবে কিছু বিশ্ববিদ্যালয়ে জানুয়ারি মাসেও (স্প্রিং সেশন) রয়েছে ভর্তির সুযোগ।